
Për disa ndryshime në ligjin nr.7973, datë 26.7.1995 “Për koncesionet dhe pjesëmarrjen e sektorit privat  në shërbimet publike dhe infrastrukturë”

Në mbështetje të nenit 28, pika 19, të ligjit nr.7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave,

D e k r e t o j:

Neni 1

Në ligjin nr.7973, datë 26.7.1995 “Për koncensionet dhe pjesëmarrjen e sektorit privat në shërbimet publike dhe infrastrukturë”, në nenin 3 shtohet pika 7 me këtë përmbajtje:
“Furnizimi me gaz natyror, naftë e nënprodukte të saj, duke përfshirë transportin, shpërndarjen dhe stokimin e tyre”.
Në nenin 4, në paragrafin e parë, pas pikave 2,3 dhe 4 shtohet edhe pika 7.

Neni 2

Ky dekret hyn në fuqi menjëherë

 KUNDËRFIRMOHET
KRYETARI I KËSHILLIT TË MINISTRAVE		PRESIDENTI I REPUBLIKËS
Aleksandër Meksi 				Sali Berisha

Miratuar me ligjin nr.8166, datë 21.11.1996 të Kuvendit Popullor


